**Generalforsamling Aabenraa Lærerkreds**

**Onsdag d. 8. marts 2023**

|  |  |
| --- | --- |
| **Velkomst og sang** |  |
| 1. **Valg af dirigent**
 | Kredsstyrelsen foreslog Torben Hagedorn, hvilket der ikke var nogle indvendinger i mod. Torben takkede for valget og kunne bekendtgøre, at generalforsamlingen var lovlig og rettidig indkaldt. Ligeså var den endelige dagsorden og regnskabet rettidigt udsendt til de respektive steder, hvilket betyder, at generalforsamlingen var beslutningsdygtig. |
| **Oplæg ved Udvalgsformand for Børne- og uddannelsesudvalget Rasmus Elkjær Larsen** | Lærerstaben er en stor del af Aabenraa Kommunes arbejdskraft. Der arbejdes på at få et kommunalt ”Sammen om Skolen” op at stå, så vi kan stå sammen og sætte ind med en kamp FOR skolen i stedet for OM skolen. Vi vil styrke almenområdet, så man kan gå i skole i nærmiljøet og være sammen med sine venner. Medlemmerne er velkommen til at sende en mail til udvalgsformanden, hvis der skulle være spørgsmål.  |
| 1. **Beretning fra Formanden**
 | Det er 10 år siden, at vi blev lockoutet. Vi er heldigvis kommet langt siden. Nu taler vi sammen. Lokalaftalen: Det går grundlæggende godt på kommunens skoler, der er dog stadig plads til forbedringer. Formanden og Skolechefen har gennem en møderække haft samtale med samtlige skolers leder og tillidsrepræsentanter. Der ses en større inddragelse af lærerkollegierne i forhold til skoleplanerne. I kommende skoleår vil der kun være samtaler med de skoler, hvor skoleledelse eller TR ønsker det, og de skoler, som forvaltningen eller kredsen ønsker et møde med. Organisationsudvalget har arbejdet på at udvikle samarbejdet mellem TR´erne og skoleledelser. Der vil fremadrettet være fokus på dette samarbejde. Kredsen udsender lidt senere i dette skoleår en mindre undersøgelse til medlemmerne for at spørge ind til, hvordan de er og bliver inddraget i deres arbejdsopgaver for kommende skoleår samt har indblik i deres opgaveoversigt. I det kommunale ”Sammen om Skolen” vil kredsen gerne byde ind med, at der kigges på de 5 strategiske mål, vi burde kunne nå frem til stærkere mål, vi kan efterleve. Vi skal også kigge på inklusion, der fylder meget ude i skolerne, hvordan sørger vi for at bruge pengene rigtigt på dette område.Fastholdelse og rekruttering på lærerområdet. De 4. g´ere, der lige nu fungerer som vikarer ude på en del skoler, skal vi prøve at guide mod en læreruddannelse. De vil møde ind til en ny og spændende uddannelse på seminariet.Ligeledes skal vi i fællesskab finde løsninger på, hvordan vi kan fastholde de lærere, der er i kommunen og gerne længere end efter pensionsalderen er nået. Frihedsdagsordenen ser vi frem til, der nok først slår igennem 24-25. Vi skal lære af de kommuner, der allerede har afprøvet det. Vi skal bygge en god skole, hvor alle kan lykkes, også de ansatte. OK 24 - de tanker vi har haft i kredsstyrelsen, svarer til det, der er blevet vendt på de faglige klub møder. Realløn, lønløft på SOSU-området. Eftervidereuddannelse, nyuddannede, seniorordning, inklusion kan måske umiddelbart ikke tænkes ind i overenskomsten, men vi skal arbejde på det, da den fylder meget.FH Sønderjylland - Katalog fra AOF med gratis foredrag samt rabatordninger til kurser er lagt ud til alle medlemmer, og en del har gjort god brug af foredragene. Der vil være 1. maj-arrangement kl. 15.00 v. Folkehjemmet. Under debat af formandens beretning blev der stillet spørgsmål til vikarpuljen, der er ude på skolerne. Vikarpuljen er beregnet til planlagt fravær. Ønske fra medlemmerne om at blive inddraget i forhold til pensionsordningen.Beretningen godkendt. |
| Oplæg ved Lizette Risgaard Formand, Fagbevægelsens Hovedorganisation (FH) | Vi er en del af noget større - sammen med andre fagbevægelser. Der arbejdes på, at vi får så mange mulige krav opfyldt og sikre gode forhold på arbejdet. Vi er grundstenen i samfundet - vi både uddanner og danner fremtiden. Udfordringen er, at for få søger ind på professionsuddannelserne. Der er langsigtet planer. Sammen er vi stærkere, tværfagligt. 84 % er overenskomstdækkende på arbejdsmarkedet, men kun 52% er medlem i en fagforening. De resterende får glæde af det fagforeningen arbejder og sørger for. Der skal arbejdes for at få flere ind.  |
| 1. Regnskab og godkendelse
 | Kasserer Rasmus har ordet. Udvidet regnskab i kredsnyt, for at gøre det mere gennemskueligt. Vi har sund økonomi med lidt penge på kistebunden, så vi kan modstå et underskud i 2022. Underskuddet skyldes udefra kommende ting, bl.a. færre medlemmer, renteindtægterne mindre. Flere udgifter til uddannelse af TR´ere, nyanskaffelser telefoner og computere. I budgettet for 2023 er disse ting indtænkt. Regnskab godkendt. |
| 1. Indkommende forslag med afstemning (Punkt 4)
 | Punktet fremlagt af kasserer Rasmus Schrøder: Kredsstyrelsen har forslag om vedtægtsændringer, der vil først være gældende fra 2024: Antallet af medlemmer ændres fra 8 til 6 medlemmer § 8.1. og § 8.3.Der blev ytret en bekymring for, at det kunne være svært for de små skoler at få medlemmer med i kredsstyrelsen. Afstemning af forslaget blev afgjort ved håndsoprækning:Stemmer for: 43Stemmer imod: 7I vedtægternes § 5.2 og § 7.2 foreslås der tilføjet at varsel om generalforsamling § 5.2 og varsling om ekstra ordinær generalforsamling også indvarsles på Kredsens hjemmeside.Afstemning af forslaget blev afgjort ved håndsoprækning:Stemmer for: 53Stemmer imod: 0Forslag om vedtægtsændringer vedtaget. |
| 1. Fastsættelse af ydelser (Punkt 5)
 | Punktet fremlagt af kasserer Rasmus Schrøder: Der ydes til kredsstyrelsesmedlemmer et vederlag på 25 kr. pr. netto frikøbstime.Forslag godkendt. |
| 1. Budget og fastsættelse af kontingent
 | Kredsstyrelsen forslår uændret medlemskontingent. I stedet nedsætter vi udgifterne, hvilket gerne skulle være nemmere i kommende år. Rasmus gennemgik budgettet. Ingen bemærkninger. Budget og fastsættelse af kontingent godkendt |
| 1. Eventuelt
 | Frihedspostkort - Der var i starten af generalforsamlingen blevet uddelt postkort, hvor på kredsstyrelsen ønskede gode forslag til, hvad kan vi som Aabenraa Lærerkreds arbejde på at fremme i forhold til et frihedsforsøg.Medlemsarrangement d. 29. marts kl. 16.20-18.30 på Damms Gård i Felsted - Oplæg v. Lærernes Pension. Tilmelding v. egen TR senest d. 16. marts. |
| Afslutning | Torben takkede alle for deltagelse i Generalforsamlingen. |

Referent: Charlotte

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Torben Hagedorn Mads Lund